text:
MBESE N’UBU URACYAKOMEJE GUKIRANUKA KWAWE?
IGICE CYO GUSOMA: Yobu 2:1-10
Ndabaramukije bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Ubutumwa bw’uyu munsi bufite umutwe ugira uti: “MBESE N’UBU URACYAKOMEJE GUKIRANUKA KWAWE?” Iki ni ikibazo umugore wa Yobu yamubajije igihe yari yicaye mu ivu yishimisha urujyo kubera indwara y’ibishyute Satani yamuteje bihera mu bworo bw’ibirenge bigeza mu gitwariro. (Yobu 2:7-9) Ubwo burwayi bwaje nyuma y’ibindi byago byinshi birimo: Gupfusha amatungo yose (inka, intama, ingamiya); abagaragu, n’abana be. (Yobu 1:13-19) Mu gihe yari amaze kubura ibi byose, Yobu yaravuze ati “Navuye mu nda ya mama nambaye ubusa, nzasubira mu nda y’isi nta cyo nambaye. Uwiteka ni we wabimpaye, kandi Uwiteka ni we ubintwaye. Izina ry’Uwiteka rishimwe.” (Yobu 1:121) Icyo gihe Satani agomba kuba yarakozwe n’isoni, kuko yibwiraga ko nakora ku butunzi bwa Yobu azihakana Imana. (Yobu 1:11)
Icyakora ntabwo Satani yemeye ko atsinzwe. Yavuze ko abonye uruhusa rwo gukora ku mubiri wa Yobu yakwihakana Imana. Kuko yizeraga ko Yobu azakomeza kuba inyangamugayo, Uwiteka yahaye Satani urwo ruhusa. Nibwo rero Satani yahise “ateza Yobu ibishyute bibi bihera mu bworo bw’ibirenge bigeza mu gitwariro” (Yobu 2:7) Kuva ubwo umubiri wa Yobu wahise uba nabi cyane bikabije ku buryo abantu bose bamutaye, inshuti n’abavandimwe bamuhindura urwamenyo. (Yobu 12:4; 17:6; 19:13-19; 30:1, 10-12) Igikomeye kurushaho ni uko n’umugore we yamubwiye ati “Mbese n’ubu uracyakomeje gukiranuka kwawe? Ihakane Imana wipfire.” (Yobu 2:9) Umugore wa Yobu yashegeshwe no gupfusha abana be; gutakaza ubutunzi bw’urugo rwabo bwose, no kubona umugabo we arwara indwara imubabaza cyane. Ibyo byatumye abwira umugabo we ati “mbese n’ubu uracyakomeje gukiranuka kwawe”? Yobu yaramushubije ati : “Uvuze nk’umwe wo mu bagore b’abapfapfa. Mbese ye, twahabwa ibyiza mu kuboko kw’Imana tukanga guhabwa ibibi?” (Yobu 2: 10)
Igisubizo cya Yobu cyongeye gukoza Satani isoni, maze ahita amuteza abantu ngo arebe ko bamuca intege. Hari abagabo batatu bumvise ko Yobu yahuye n’ibyago maze bajya kumusura kugira ngo bamuhumurize. Abo ni Elifazi w’Umutemani, Biludadi w’Umushuhi, na Zofari w’Umunāmati. (Yobu 2:11) Bamukubise amaso baramuyoberwa! Abo bagabo bigize nk’aho bifatanyije na Yobu mu kababaro maze batera hejuru bararira kandi batumurira umukungugu ku mitwe yabo. Hanyuma bicaye iruhande rwe bumiwe, bamarana na we iminsi irindwi n’amajoro arindwi, ntawe ugira icyo amubwira kuko babonye ko umubabaro we ukabije cyane. Amaherezo baje gusimburana kuvuga amagambo ameze nk’ibirego bashinja Yobu ko ibyamubayeho byose ariwe wabyikururiye kubera ibyaha yakoze; bashyigikira batyo intego ya Satani yo guca Yobu intege.
Mu magambo ye atangira, Elifazi yavuze ko ingorane za Yobu ari igihembo cy’ibyaha bye, ati “Ni nde wigeze kurimbuka atariho urubanza? Abahinga gukiranirwa bakabiba amahane, ni byo basarura” (Yobu 4:7-8) Biludadi yakomerejeho ati: “Iyaba wari uboneye kandi ugakiranuka, ni ukuri byatuma iguhugukira”. (Yobu 8:6, 11-13) Amagambo ya Zofari yo arakarishye cyane. Aravuga ati: “Noneho umenye yuko Imana itaguhannye, nk’uko ibyaha byawe bikwiriye. Niba hari ikibi mu kuboko kwawe ugite kure, kandi we kwemera ko gukiranirwa kuba mu rugo rwawe.” (Yobu 11:4-6, 14-20)
Yobu ntiyigeze yemera amagambo mabi y’abamutotezaga. Yarababajije ati niba kubabara ari ibihembo by’ibyaha koko, “Ni iki gituma abanyabyaha babaho, bakisāzira ndetse bakarushaho gukomera?” (Yobu 21:6-13) Koko rero, Yobu nta cyo yakoze cyari gikwiranye n’ibyamubayeho. Icyatumye yibasirwa na Satani ni uko yubahaga Imana, si uko yari umunyabyaha, umukire, cyangwa yubahwaga muri rubanda. (Yobu 1:1; 29:7-16; 31:1). Imana yagaye imyitwarire ya Elifazi na bagenzi be, isaba ko batamba ibitambo byo gusaba imbabazi kandi Yobu akabasengera. Yobu akibasabira, ngo Uwiteka yahereyeko aramwunamura amukiza ibyago bye, amuha ibihwanye n’ibyo yari afite inshuro ebyiri. (Yobu 42:7-10)
Ariko se inkuru ya Yobu itwigisha iki? Yobu twamwigiraho byinshi. Nubwo yari azi ko Imana ari yo yemeye ko ibyago bimugeraho, nta bwo yigeze ayihakana cyangwa ngo ayituke. Nubwo Yobu yari umutunzi, sicyo cyamuteraga kwizera Imana. Abantu benshi batekereza ko mu gihe bafite ibintu byinshi aribwo babasha gukorera Imana no gukiranuka. Nyamara twagombye gukiranukira Imana, twaba dukize cyangwa dukennye. Mu bibaho byose dukwiye guhora dushima Imana. ( 1 Abates 5:18) Ntidukwiye gushimira Imana gusa ko “yaduhaye agakiza k’ubuntu” (n’ubundi nta we yigeze ikagurisha); ko yaturinze gupfa cg kurwara; ko tutahuye n’ibyago bikomeye, ko twahinze tukeza, ko twabonye akazi cg twungutse mu byo dukora bya buri munsi; etc. Ibi byose kubishimira Imana ni byiza, ariko n’ubwo Imana itabikora tuba dukwiye kuyishimira ko ari Imana. Ibishimisha umubiri ni ibintu umuntu wese yabona kabone n’aho yaba atizera Imana. Nyamara umutima ushima Imana kubw’urukundo tuyikunda “kuko ari Imana” ntugirwa na benshi. Ukurikije ibintu byose byabaye kuri Yobu, iyo aza kuba afite kwizera gushingiye ku nyungu z’umubiri, nta kabuza yari kuvuma Imana nk’uko umugore we yabimusabaga. Ariko uzi kuba inyama ziri gutakara, umubiri utonyoka, ugakomeza kuvuga ko Imana igira neza! Abana bawe bapfiriye rimwe, ibyawe byose byagushizeho, abantu bose uhereye ku mugore wawe bakugira inama yo kwihakana Imana ukipfira; abandi bakubwira ko ndetse Imana yaguhaye igihano gito ugereranyije n’ibyaha wakoze?!
Nubwo ibyabaye kuri Yobu bitoroshye, si umwihariko kuri we. Ibigeragezo ni rusange mu bantu b’Imana. (1 Abakor 10:13) Igihe Satani yashozaga impaka ku mpamvu zituma abantu bubaha Imana, ntiyari yibasiye Yobu wenyine. Ibyo bigaragazwa n’ibivugwa mu Migani 27:11, aho Ijambo ry’Imana rigira riti “Mwana wanjye, gira ubwenge, Kandi unezeze umutima wanjye, kugira ngo mbone uko nsubiza untutse.” Ayo magambo yanditswe Yobu amaze imyaka ibarirwa mu magana apfuye, agaragaza ko Satani yari agikomeje gutuka Imana kandi akarega abagaragu bayo. Iyo tubayeho mu buryo bushimisha Imana, tugira uruhare mu gusubiza ibirego bya Satani kandi tugashimisha umutima w’Imana. Kuba indahemuka mu gihe cy’ibigeragezo nibwo buryo bwo kugaragaza ko dukorera Imana tubitewe n’uko tuyikunda, aho kubiterwa n’ubwikunde. Mbese waba uhanganye n’ingorane cyangwa ibibazo by’ingutu? Ese kuba wahesha Imana icyubahiro binyuze mu kunesha ibigeragezo wumva atari ibintu bishimishije?
Muri iyi minsi twugarijwe n’icyorezo cya Covid-19 n’ibindi bibazo byinshi, hari abakristo bacitse intege kubw’ibyabo babuze: abaterejwe cyamunara; abatakaje akazi; abapfushije abantu; etc. Mbese wowe bimeze bite? Uracyakomeje gukiranuka kwawe? Ndagusabira nanjye nisabira ngo: “Muri ibyo byose ntidukore icyaha, haba no kubiherereza ku Mana.” (Yobu 1:22) Nuko Umwami wacu Yesu Kristo ubwe, n'Imana Data wa twese yadukunze ikaduha ihumure ry'iteka ryose n'ibyiringiro by'iteka ryose, kubw'ubuntu bwayo ihumurize imitima yanyu, ibakomereze mu mirimo yose myiza n'amagambo yose meza, iminsi yose, Amen! (2 Tes 2:16-17).
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 03/10/2021
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 02/10/2021
Add a comment


c: text/html

text:
Politiki
Ibibazo By’Imishinga Ikomeza Gutera Ibihombo Bishobora Kubonerwa Umuti
Ihuriro ry’impuguke mu bijyanye n’imishinga, Project Management Institute (PMI) – ishami ry’u Rwanda – rihamya ko hakiri icyuho mu bushobozi bwo ku rwego mpuzamahanga mu gukora no gucunga imishinga, bigatuma imwe ikunda kugaragaramo ibibazo.
Raporo y’Umugenzuzi Mukuru w’imari ya Leta iheruka kwerekana ko nko mu mwaka warangiye muri Kamena 2020 hari imishinga ya miliyari zisaga 300 Frw leta yakozemo amasezerano, myinshi iza kudindira cyangwa ntiyakorwa.
PMI yatangiye mu Rwanda mu mwaka ushize ifite intego kuzamura ubumenyi bw’abakora imishinga bakaba abanyamwuga, hejuru y’ubumenyi bavanye muri kaminuza bagahugurwa ku rwego mpuzamahanga kandi bigahuzwa n’imiterere y’u Rwanda, bagahabwa impamyabushobozi ya Project Management Professional (PMP).
PMI ni umuryango mpuzamahanga ukorera hafi mu bihugu hafi 200 ku isi, ukagira abanyamuryango barenga 600,000.
Nubwo u Rwanda rufite imishinga myinshi irimo gukorwa, bibarwa ko nibura hari abantu 100 gusa bafite impamyabushobozi mpuzamahanga zo gucunga imishinga, kandi si ko bose babikora kuko bagenda bajya mu myanya ikomeye.
Perezida wa PMI ishami ry’u Rwanda Dushimiyimana Jean-Jacques, yavuze ko bijyanye n’uko abantu biga mu mashuri atandukanye, kudahuza ubumenyi bigira ingaruka ku mikorere y’imishinga.
Ati “Ariko mufite nk’igitabo kimwe mwese musomeramo, mwajya muvuga muti iki cyarapfuye, iki cyagezweho, icyapfuye turagikosora, hari amasomo twize, reba n’impamvu aya makosa atazongera gusubira. Icyo kintu cyo guhuza ubumenyi no kubusaranganya ahantu hose ni ikintu cyangombwa ntekereza kibura.”
Byongeye, ngo ushobora kugera mu kigo kimwe cya leta ukabona umushinga runaka wagenze neza, wagera mu kindi ugasanga wabananiye kandi barashoboraga gusangira ubunararibonye.
Dushimiyimana yakomeje ati “Twe rero nk’ihuriro ry’abanyamwuga tugamije guhuza ayo masomo yigwa mu Rwanda yo kugira ngo imishinga itegurwe inakorwe neza, tukongeramo n’ibindi muzamahanga.”
Muri urwo rugendo bakoresha uburyo mpuzamahanga bwakozweho ubushakashatsi ku ngano y’umushinga, urwego urimo, hakarebwa uko utegurwa n’uko ushyirwa mu bikorwa hitawe ku gihe n’ingengo y’imari wahawe.
Ibyo ngo bituma iyo umuntu akoze umushinga hakagira ikintu kiba akareka akazi, undi muntu ufite ya mpamyabushobozi araza agafatira aho yari agejeje “umushinga ntuhungabane, ugakomeza, ugasozwa neza.”
Nyamara ngo kugeza ubu haracyari imbogamizi ko imishinga ikorwa n’abantu babonetse bose.
Dushimiyimana ati “Ni nayo mpamvu dutekereza ko imishinga ikomeje kurenza ingengo y’imari, ikarenza igihe yagenewe, kubera ko abantu babikora batabigize umwuga.”
“Ariko nitumara kubatoza bakaba benshi bafite za mpamyabushobozi zitandukanye mpuzamahanga, iyo mishinga izarushaho kugenda neza, noneho umuntu ajye akora umwuga ari uko yerekanye ko afite impamyabushobozi ya PMP cyangwa indi ijyanye n’umushinga akora.”
Icyo gihe ngo utayifite azaba ashobora gusinya ko mu gihe runaka agomba kuzamura ubumenyi bwe bukajya ku rwego rw’abandi babigize umwuga.
Visi Perezida wa PMI Rwanda ushinzwe ubutegetsi akaba na Komiseri wungirije w’Ikigo cy’Imisoro n’Amahoro (RRA), Jean-Louis Kaliningondo, yavuze ko kuzamura ubumenyi ari ikintu gikwiye guhabwa abaciro ku bakora imishinga.
Ati “Twumva neza ko imicungire y’imishinga atari ikintu dukora mu by’impanuka, ni umwuga ukomeye usaba ubumenyi n’imikorere byihariye.”
“Rero biradusaba guhora twihugura kugira ngo tumenye ibintu bigezweho mu mwuga, bityo tubashe kugera ku ntego yacu mu buryo bwihuse kandi butanga umusaruro nk’abakora imishinga.”
Umuyobozi wungirije w’imishinga mu kigo MASS Design Group gikora ubwubatsi, Martens Hategekimana, yashimangiye ko ari ingenzi kunyura mu nzira ituma umuntu ahora yihugura, mu rwego mpuzamahanga.
Ati “Ibyo bituma banyizera mu kazi kanjye ko nzashyira mu bikorwa neza bya bintu nzi gukora. Ikindi iyo ufite impamyabushobozi ya PMP no mu bijyanye n’imishahara usanga bitandukanye n’iyo haje umuntu udafite impamyabushobozi.”
“Usanga n’abakoresha bakeneye wa muntu ufite impamyabushobozi ya kinyamwuga, ubwabyo bitanga icyizere ku kazi umuntu aba ategerejweho haba ku musaruro kazatanga cyangwa ibyago bishobora kugakomokaho.”
Kwinjira muri PMI ku rwego mpuzamahanga bisaba kwishyura amafaranga $130 ku mwaka, naho mu Rwanda bigasaba kongeraho $20 ku mwaka.

robotstxt: allowed

filter: keep


text:
Jane ni izina rikomoka mu giheburayo jô bisobanura ngo “Yahwe ni umunyempuhwe” bivuga Imana y'Igiheburayo cyangwa se kugira neza / kwerekana ubutoni).
Niba witwa Jane ufite izina ryiza. Urumva, ugira ibitekerezo
byimbitse, ugira akantu k’impuhwe ariko zitari nyinshi cyane, ushobora kuba
mugufi cyane, ariko kandi abandi bantu barakwubaha cyane, rimwe na rimwe ujya
mu makimbirane n’abantu bakuze cyangwa abategetsi.
Gusa nanone ntabwo uzi kwifatira icyemezo kirambye, icyo
ufashe gishobora kuvamo umwanzuro mubi, cyangwa waba mwiza ukaza utinze, n'ubwo
ukunda gukeka abandi ariko uri intwari kandi ufite imbaraga.
Ushaka gutunga buri kintu cyose ubona kandi urasa nk’uwabigezeho. Imyumvire yawe yo gusesengura ubuzima irakomeye. Uzwi nk’umuntu ushyira mu
gaciro, ufite imyumvire isanzwe hamwe n’ubushobozi buhanitse mu buzima, ubasha
kubona ibintu byinshi mbere y’uko biba, ushobora kubabara no kwishima icyarimwe.
Dore ibiranga Jane mu buryo burambuye.
Mu mibanire yawe ya hafi mu bisanzwe uratekereza kandi
ukubaha.
Ufite inshingano kandi ugira Ubuntu, Icyizere cyawe
gishobora kuba isoko yo guhumuriza abandi kimwe nawe ubwawe, utinya akazi ako
ari ko kose gasaba imbaraga n'umutimanama, cyangwa zirimo uburyo ubwo aribwo
bwose bwo kubabaza, Wishimira gushimisha abandi kandi ntuzigera ureka ibibazo
byawe ngo "bikumanure" ariko nanone ukunda guhangayika rimwe na
rimwe.
Ufite imico myiza kandi abantu bakunda kukwiringira bagashaka inama zawe mu bibazo byabo bwite. Nka Jane, ufite inyungu zisanzwe mu byiza bya mugenzi wawe, kandi wifuza gufasha no gukorera abandi mu buryo bw’ubutabazi.
Les prenoms.fr


text:
Mu nyandiko uwitwa cyangwa uwiyita Jean Paul Romeo Rugero yise “INTAMBARA VS AMATORA: TUJYA KU NTAMBARA RYARI?” uyu mugabo avuga utugambo twinshi tuvangavanze ngo aha arifuza gutanga amasomo ku ntambara, kubisobanura bikamubera ingutu, ariko agasoza agwa ku ijambo ashaka gutambutsa twahinira muri izi ngingo zikurikira :
- Romeo aragaba igitero cy’ubwiyahuzi ( attaque suicide) ku ishyaka ISHEMA ry’u Rwanda
- Arafasha FPR gucengeza iterabwoba mu Banyarwanda abumvisha ko nta revolisiyo ishoboka kuko ngo uwabatsinze ntaho yagiye
- Atewe ikibazo ngo n’uko ISHEMA ririmo abatutsi kandi ryakumvikana n’abatutsi
- Arahamagarira abasore b’Abanyarwanda kwishora mu ntambara isesa amaraso atakoreye inyigo (study)
Muti gute?
- Kugaba igitero cy’ubwiyahuzi (attaque suicide) ku ishyaka ISHEMA ry’u Rwanda.
Mu nyandiko ya Romeo aragaragaza ko ngo yababajwe n’uko mu kiganiro kuri radio Ijwi rya Rubanda cyabaye tariki ya 15 Ugushyingo 2014, Jotham Rwamiheto yahaswe ibibazo akananirwa kwisobanura ku byerekeye inzira yo gufata intwaro yakanguriraga Abanyarwanda. Reka twibutse ko igihe tugezemo atari cya gihe cya za 1990 aho abanyapolitiki bakoreraga mu bwiru’ abantu bakabakurikira buhumyi kugeza n’aho bashyigikiye FPR batazi uko bigenze! No mu myaka 20 ishize hari abanyapolitiki bakomeje kubwira abantu ngo “tubibabereyemo”. Ibiki ??? Ntibagaragazaga umushinga bafite ndetse ngo banerekane uruhare buri wese akwiye kuwugiramo. Uko byagenze ibara umupfu.
Mu kiganiro Romeo avuga, jye nafashe umwanya uhagije nsobanura impamvu ishyaka Ishema ry’u Rwanda ryahisemo gushyira imbere inzira y’amahoro ishingiye ku matora cyangwa revolisiyo ya rubanda. Ibisobanuro natanze bishingiye ku bushakashatsi bwimbitse bwakozwe n’ishyaka ISHEMA ry’u Rwanda ribitewemo inkunga n’umuryango mpuzamahanga witwa AIPAD (Association Internationale Paix et Démocratie) ufite icyicaro i Paris mu Bufaransa.
Rwamiheto we avuga ko mu Rwanda revolisiyo ya rubanda itashoboka , ngo ko hashoboka intambara y’amasasu gusa. Abajijwe inyigo yabikozeho ati “ntayo”. Abajijwe uburyo ibyo avuga bishoboka ati “si ndi umunyapolitiki”!!! Ikibabaje ni uko Rwamiheto yasabaga ishyaka ISHEMA, Abataripfana ndetse n’Abanyarwanda bose kureka ibikorwa iri shyaka ryatangiye bakayoboka inzira we ashaka ariko aterekana uko ifunguye n’uko abantu bayinyuramo. Nyamara biragaragara ko ibikorwa by’ISHEMA aribyo bitanga icyizere cyo gufasha u Rwanda kuva mu kaga rurimo, ndetse hagacika burundu umuco wa “vaho njyeho” wimakajwe hagati y’abahutu n’abatutsi. Birumvikana ko mu gihe ISHEMA rifite umushinga risobanura neza, abanyarwanda batazemera ko hari umuntu uza ababwira ngo nimureke ISHEMA muze mbereke ahandi mbajyana kandi na we ubwe yigaragaza nk’utazi aho ahagaze n’aho yerekera.
Ikindi kibazo cyabayeho ni uko Rwamiheto amaze gushima no kwemera ko ISHEMA rikora umurimo mwiza wo kumara ubwoba abaturage, yananiwe gusobanura impamvu inyandiko ye igaragara nk’itera ubwoba Abanyarwanda ndetse ikaba yunganira ideology ikoreshwa na FPR igambiriye ko Abanyarwanda batashira ubwoba ngo bayivudukane!
Uyu musore Romeo wagaragaraga muri studio ntiyagize ubutwari bwo gufata ijambo ngo yunganire umuvandimwe Rwamiheto niba koko bumva ibintu kimwe, ntiyigeze anasaba ko haba ikindi kiganiro ngo iyo ngingo tuyigarukeho, ahubwo na we yihutiye gushishimura inyandiko idasobanutse yikoma ISHEMA. Iki ni igitero cy’ubwiyahuzi Romeo akoze nk’uko ngiye kubigaragaza.
Uwitwa cyangwa uwiyita Jean Paul Romeo Rugero yatangiye kumenyekana mu gihe gito gishize aho yatangiye kujya yandika inyandiko nyinshi cyane zisenya, zisesereza ,zisebya kandi zandagaza abanyapolitiki b’abasaza . Ikibabaje ni uko mu kugaba ibitero kuri aba banyapolitiki bakuze, ntibyabaga bya bindi byo kunenga ikosa ugamije kubaka, ahubwo yabaga agamije gucisha umuntu bugufi gusa no kumwangisha rubanda. Imvugo nyandagazi yabinyuzagamo yerekanye ko Romeo yubahuka cyane ku buryo ntawe acyubaha. Ibi bitandukanye n’amahame ya demokarasi duharanira: biragayitse kwikoma umuntu cyangwa kumutesha agaciro witwaje ko afite ibitekerezo utemera. Ikibazo cya Romeo ni aha kiri: aba Bakambwe baramwihoreye yigira igikenya mu isesengura ryuzuyemo ubusa none arishuka ko ashobora gukururira Ishyaka Ishema muri ubwo busa bw’amatiku. Cyakora namugira inama yo kutikorereza Abataripfana kuko bo bazi neza ibyo barimo bakaba nta kindi biyemeje kwitangira uretse gufasha rubanda kwibohora ku ngoma y’igitugu n’iterabwoba ya FPR Inkotanyi. Bityo rero Abataripfana ntibashobora kwihanganira Inkonkobotsi zitagaragaza uwo zikorera, ngo zisobanure ku buryo bwumvikana gahunda nzima zaba zikurikiranye, ahubwo bikaba bigaragara ko zigambiriye gusa gusenya ibyiza abandi bageze kure bubaka.
2.Arafasha FPR gucengeza iterabwoba mu banyarwanda ko nta revolisiyo ya rubanda ishoboka, ngo kuko uwabatsinze ntaho yagiye
FPR yabaye indashyikirwa mu kwica no gutera ubwoba abaturage. Ikiba kigamijwe ni ukumvisha abaturage ko Inkotanyi arizo zifite ubutegetsi kandi ko ntawe uzongera kubuzambura kuko ngo nta n’uwazirwanya ngo azitsinde. Ikibazo gikomeye ni aha kiri. Hari abatari bake bakiriye iyi ngengabitekerezo bati koko nta kindi cyadukiza FPR atari amasasu. Abareba hafi ntibashobora kugira ikindi batekereza, niyo mpamvu badashobora no kwicara ngo bige uko iyo ntambara yakorwa ahubwo bashimangira igitekerezo ngo FPR yarabivuze nta kundi byagenda.
Twibuke neza ko ikintu cyatumye abahutu bamara imyaka irenga 400 mu bucakara bashyirwagaho n’ingoma ya gihake, ni uko abami bari baremeje buri munyarwanda ko u Rwanda rugomba gutegekwa n’ ibimanuka byaturutse mu ijuru bizanywe no gutegeka no guhaka abahutu, maze bo bakaba bararemewe gutegekwa no kuyoboka. Mu gihe revolisiyo yatangiraga gutegurwa mu myaka ya za 1950, abahutu benshi bari bashyigikiye umwami kuko bumvaga ko ngo u Rwanda rutabaho rudafite umwami, ababyeyi ntibabyara badafite umwami, inka ntizakamwa… Habaye ubutwari bukomeye bw’abarwanashyaka nka Gregoire Kayibanda na bagenzi be bafashije rubanda kumva ko ubutegetsi butavukanwa n’agatsiko k’abatutsi bari ku ngoma ko ahubwo buri mu maboko ya rubanda ishobora kwihitiramo abategetsi bayinyuze.
Uyu munsi wa none, ubutegetsi bwa FPR ntaho butanira na gihake: hari abaturage bemeye ingengabitekerezo ko nta wakura FPR ku butegetsi, ngo kereka ayirushije ubukana bwo kurimbura abaturage benshi akoresheje amasasu, ibifaru n’amabombe. Muri iki gihe icyo abanyarwanda bakeneye ni abalideri (leaders) bafasha abaturage kumva imbaraga bifitemo, bakava mu bwoba bakazikoresha mu guharanira uburenganzira bwabo kandi bagashirwa bahiritse ubutegetsi bushingiye ku iterabwoba rya FPR.
3.Atewe ikibazo ngo n’uko ISHEMA ririmo abatutsi cyangwa ryumvikana n’abatutsi
Romeo yarakugendeye afata ifoto Padiri Nahimana Thomas yifotoje hamwe n’abanyarwanda mu minsi ishize ubwo yari mu butumwa bw’ishyaka Ishema mu gihugu cya Australia. Icyababaje Romeo ngo ni uko kuri iyo foto hariho umuhungu wa Kayumba Nyamwasa . Romeo avuga ko ISHEMA ryatangiye ryigaragaza nka PARMEHUTU none ararinenga kwifotozanya n’umuhungu wa Nyamwasa! Nashatse akantu k’ubwenge kari aha ndakabura. Icyo PARMEHUTU yaharaniraga ni ugukura rubanda rugufi ku ngoyi ya gihake. PARMEHUTU yarimo abahutu n’abatutsi. Kuba umuyobozi w’ ISHEMA yemera kwifotozanya n’umwana utotezwa na FPR kimwe na twe twese Romeo akabibonamo ikibazo na byo birerekana ko isesengura rye ntaho ryageza Abanyarwanda. ISHEMA rishishikajwe no guharanira ineza y’abanyarwanda bose, cyane cyane abakandamijwe n’ubutegetsi bubi bwa FPR kandi ntiriheza uwo ari we wese kuko ritagamije gushimisha Romeo. Nibimenyekane neza ko Ishema ridateganya kuryoza abana ibyaha bya ba se na ba sekuru nk’uko Romeo abyifuza. Niyo mpamvu rihora rishyira imbere ko hakenewe « Nouvelle génération » y’Abalideri bataboshywe n’amateka y’u Rwanda kubera uruhare bagize mu guhemukira Abanyarwanda. Na Ange KAGAME ubwe aramutse yibonye muri izi gahunda nziza z’Ishema , agasaba kuryinjiramo nta buhendanyi, Abataripfana bamwakirana ubwuzu ! Utabyumva nkatwe yihangane.
4.Romeo arahamagarira Abasore b’Abanyarwanda kwishora mu ntambara zisesa amaraso atakoreye inyigo (study).
Mu gusoza inyandiko ye, Romeo aremeza ko intambara y’amasasu yonyine ariyo ishobora kudukiza FPR. Hari ikintu mu kinyarwanda twita gupfa kwivugira gusa. Iyi mvugo ikoreshwa iyo umuntu avuze ibintu bigaragara neza ko atabitekerejeho. Ukoresheje iyi mvugo bamucira umugani ugira uti ‘ururimi ntacyo rupfana n’umuntu’. Ibi biragaragarira aho Romeo, nk’umuntu watangiye inkuru ye atubwira ko ari igihangange mu buhanga bw’intambara, mu kuyitegura no kuyirwana, bityo agatuma dukeka ko agiye kutubwira uko ishoboka, nyamara we agasoza atubaza ngo ‘tuyirwane gute’ !? Ibi ni byo bita kwiganirira cyangwa guteta mu bikomeye.
Romeo aramutse atari kwiganirira yaba ari umugome, umugambanyi cyangwa se byombi hamwe. Ni gute wahagurutswa no kwemeza abanyarwanda ko intambara y’amasasu ishoboka muri iki gihe, warangiza ukababaza ngo tuyirwane gute kandi ari wowe uri kubigisha ibyayo ? Ibi byatumye nkubita agatima ku nkuru http://ikazeiwacu.fr/search/Kuburira%20Abanyarwanda yasohotse mu kinyamakuru Ikazeiwacu, ku itariki ya 13 Ugushyingo 2014,aho uwitwa cyangwa uwiyita Uwimana Joseph yaburiraga abanyarwanda abasaba ubushishozi bukomeye mu gihe hari abantu babahamagarira kujya mu mitwe ya gisilikari . Dore uko abivuga :
« Nyuma y’aya makuru y’imirambo Ikaze Iwacu yagiye ikora itohoza, ubu rikaba ryerekana koabantu benshi bicwa muri iyi minsi ari abantu bashimutwa na baneko ba DMI, bashuka abaturage cyane cyane urubyiruko bababwira ko bagiye kubajyana mu gisirikari cya FDLR na RNC. Iyo bamaze kwiyandikisha barabarundarunda maze bakabapakira amamodoka bakagenda ubutazagaruka, kubera ko nta nusezera umuryango we, kuko abo ba DMI bababwira ko bigomba kuba ibanga, kugira leta itazabica iryera.
Ibi bikorwa bibisha biri kubera cyane mu ntara y’amajyaruguru n’iy’iburengerazuba. DMI iri gukora iyi gahunda ngo mu rwego rwo kwikiza abo bita « umwanzi w’igihugu ». Banyarwanda, banyarwandakazi, mube maso, kandi mushishoze munirinde abantu babashuka ngo babajyanye mu gisirikari cya FDLR na RNC, kubera ko abaguye muri uyu mutego nibo tubona imirambo yabo mu kiyaga cya Rweru. Umuntu yasaba kandi aya mashyaka FDLR na RNC gushyiraho ingamba zihamye zo kurinda abayoboke bayo bari mu Rwanda no kunoza gahunda zabo zo gushaka abayoboke ».
Byaba ari agahomamunwa abanyarwanda bemeye gushorwa mu migambi batasobanuriwe bakisanga mu kaga batigeze batekereza.
Umwanzuro :
Hari inzira nyinshi zo guhindura ibintu mu Rwanda ariko zimwe muri izo ziragoye kurusha izindi. Ishyaka ISHEMA ry’u Rwanda ryavutse rije gutanga umusanzu wo gufasha abaturage gutekereza ku nzira iri mu bushobozi bwabo, abaturage bafitemo uruhare kuko aribo ba nyirubutegetsi, kandi ikaba isaba ibitambo bikeya kurusha izindi. Ni inzira y’amahoro ishingiye ku matora cyangwa revolisiyo ya rubanda. Koko rero Bibiliya ivuga ko hari ibintu bitatu umwana w’umuntu adashobora guhagarika :1) Imvura y’amahindu yazindukiye kugwa ; 2) Umukobwa washatse kurongorwa, 3) n’abaturage bahagurukiye gukora revolisiyo !
Hari abantu nka Romeo ahari batekereza bati nimube muretse mutazadutanga umushi. Uwo mushi Romeo amutanguranwa na nde ? Imyaka 20 yose ishize ISHEMA ritaravuka Romeo yari he ko atatanguranwe uwo mushi ? Ikidushishikaje kurusha byose ni uko akarengane kagirirwa Abanyarwanda karangira kandi vuba bishoboka. Naho gukomeza gutegereza ko hazaza MESIYA Romeo uzadutegurira intambara zisesa amaraso, akatwereka uko tuzirwana, ngo tukazitsinda zitishe abaturage, ndareba ngasanga hari abanyarwanda bakoreshwa n’ihahamuka rikaze, bo bakibwira ko babiterwa n’ubutwari cyangwa ubuhanga budasanzwe.
Imana tugira iwacu ni uko ibuye ryagaragaye ritaba ricyishe isuka!
Nimurebe iyi video
Chaste Gahunde
Umunyamabanga mpuzabikorwa
ISHEMA Party


text:
Umuhungu na mushiki we bahawe uburenganzira n’ababyeyi babo ngo bajye baryamana, nyuma y’igihe babikora bihishe ariko aba babyeyi babimenya bakabibemerera ku mugaragaro.
Mu butumwa uyu mugabo yanyujije kuri Facebook, yatangaje ko we n’umugore we bafashe umwanzuro wo kumenyesha abana babo ko ibyo bakora babizi ,kandi ko babikomeza nta kwihishahisha.Impamvu aba babyeyi bemereye abana babo kujya bakorana imibonano mpuzabitsina kandi bavukana ngo ni uko bubahiriza uburyo bwo kuboneza urubyaro kandi ngo ntawundi muntu babonana na we uretse bo ubwabo.
Uyu mugabo yagize ati:“mu cyumweru gishize nababwiye ko umukobwa n’umuhungu wanjye baryamana, none ndashaka kubabwira aho ibintu bigeze.Nabanje kugirana ikiganiro kirekire n’umugore wanjye kucyo tugiye gukora kuko ikibazo twari tukizi nubwo twari twarabyirengagije.Nyuma y’ibiganiro twasanze bisa nibidukangura,twumva biduteye isoni,kuko ni bibi. Twasanze tugomba kubabwira ko tubizi ariko tugashyigikira umubano wabo 100%.Twasanze abana bacu dukwiye kubatera inkunga.Twababwiye ko tubizi maze bagwa mu kantu nkaho tubafashe babikora ,twarabaretse baratuza,maze turaganira.Nyuma twasanze bakoresha uburyo bwose bwo kuboneza urubyaro.Ntimwakumva uburyo numvise ntewe ishema n’abana banjye.Namenye ko ntawundi muntu bajya baryamana uretse hagati yabo ubwabo.Twabemereye ko bazajya babana mu cyumba kimwe kandi bakagira uburenganzira bwo kuganira kumubano wabo.”


text:
Izina Martine rifite inkomoko mu ririmi rw’ikilatini, rikuznwe kwitwa ab’igitsina gore, rikaba risobanura ‘imana y’intambara’.
Imiterere ya ba Martine
Martine ni umunyembaraga, agaragara nk’utuje, utavuga menshi kandi wigirira icyizere. Ni umutnu ukunda ibinu bigiye ku murongo umwe kandi akaba akunda gutegeka. N’ubwo rimwe na rimwe yakwikekaho ko hari ukuntu hari ibyo adashoboye, ntibimubuza kwigirira icyizere no kumva ko hari ibintu bikomeye ashoboye. Azi gufata inshingano kandi agakora ibyo ashinzwe cyangwa ibyo yiyemeje neza, agendera kuri gahunda kandi ibintu bye byose biba biri ku murongo, arakora cyane kandi agakunda ibintu bikozwe neza cyane. Usibye kwikoresha we ubwe, Martine agira n’impano yo gukoresha abandi. Azi gushoshoza no gufata imyanzuro, agira indangagaciro zikunze kuboneka mu bagabo kurusha mu bagore.
Aba akomeye ku byo yiyemeje kandi ntabwo byoroha kuba wamukoresha mu nyungu zawe. Ntabwo yihanganira akarengane kandi ashobora kugaragaza amahane igihe aketse ko haba hari ubusumbane buri gukorwa mu bintu runaka. Agira amahane atari menshi cyane kandi ntabwo yakorohera cyane cyane iyo hari icyo ukoreye umurynago we cyangwa abandi akunda kitamushimishije, gusa nanone arifungura iyo bigeze ku ngingo yo kwiyunga n’uwo baba batameranye neza cyangwa bafite ibyo batumva kimwe.
Agira ubuntu kandi akita ku bucuti bwe n’abandi bantu, aba ahari igihe insuti ze zimukeneye. Iyo akiri umwana, aba akundwa na benshi kandi ari umwana wita ku nshingano. Ntabwo akunda ibikinisho n’indi mikino abandi bana bo mu kigero cye bakunda, aba yifuza gushimisha abamuri hafi ndetse agashaka ko bamukunda cyane, akora ibyo ashoboye byose ngo umubano we n’ababyeyi be ntuzemo agatotsi. Yanga amahane n’amakimbirane kubera ko muri kamere yishimira ibijyanye no gukundana. Akunda ibintu bikozwe neza cyane ku buryo ashobora kumara amasaha menshi ari gutunganya ikintu kugeza ku rwego gikozwe neza cyane uko abitekereza. Akunda amahoro n’imibanire myiza, agakudna ibintu biryoheye ijisho.
Mu rukundo, Martine aratoranya cyane, aba afite utuntu twinshi cyane abanza kurebaho kandi agashaka ko ibintu bimera uko abyifuza. Hari igihe aba yifuza kuba ari we waba uyobora mu rukundo, gusa we siko aba abibona ahubwo aba yumva ari uko ibintu bikwiye gukorwa, rimwe na rimwe akaba yakwibagirwa ko ari kubangamira umudendezo w’umukunzi we. Akunda kunenga abantu ku buryo hari n’igihe hari abo yakomeretsa. Kugira urukundo rwuzuyemo amahoro n’umunezero ni ibintu nkenerwa kuri we kandi kugira umuryango ni ib’ingenzi cyane kuri we. Ni umukunzi wita ku bintu kandi akaba n’umubyeyi mwiza igihe afite abana.
Imwe mu mirimo yifuza gukora harimo kwigisha, ubuzima bwo mu mutwe, icungamutungo, n’ibindi bijyanye n’icungamari. Martine aba yizera ko umuryango we uza mbere ya byose ndetse na mbere y’akazi, akazi gatuma atabona umwanya uhagije wo kwita ku muryango we ntikamushishikaza.


text:
ABAKURAMBERE N’ABAHANUZI
IGICE CYA 37 - IGITARE CYAKUBISWE14
Amazi y’ubugingo yagaruye intege mu bugingo bw’Abisiraheli mu butayu yavuye bwa mbere mu gitare cyakubiswe cy’i Horebu. Mu izerera ryabo ryose, aho byari ngombwa hose, kubw’igitangaza cy’ubuntu bw’Imana, Abisiraheli bahabwaga amazi. Nyamara ntabwo amazi yakomeje kududubiza ava i Horebu. Ahantu aho ari ho hose mu rugendo rwabo bakeneraga amazi, amazi yaturukaga mu busate bw’ibitare maze agatemba irihande rw’aho babaga babambye amahema. AA 280.2
Kubw’imbaraga z’ijambo rye, Kristo ni we watumaga ayo masoko meza atemba kugira ngo Abisiraheli babone amazi. ” kuko banywaga ku gitare cy’Umwuka cyabakurikiraga: kandi icyo gitare cyari Kristo.” (1 Abakorinto 10:4). Ni we wari isoko y’imigisha yose ari iy’akanya gato cyangwa iy’iby’umwuka. Kristo, Gitare nyakuri, yari kumwe nabo mu ngendo zabo zose. “Kandi ubwo yabajyaga imbere mu butayu, ntibarakicwa n’inyota, yabatembeshereje arnazi ava mu gitare, kandi yashije igitare, amazi aradudubiza” “Atobora igitare, amazi aradudubiza; atemba ahantu humye haba umugezi.” Yesaya 48:21, Zaburi 105:41. AA 281.1
Igitare cyakubiswe cyashushanyaga Kristo, kandi binyuze muri icyo gishushanyo, higishwa amasomo y’ingenzi cyane mu by’umwuka. Nk’uko amazi meza atanga ubugingo yavaga mu gitare cyakubiswe, ni na ko muri Kristo, “wakubiswe n’Imana”, “wacumitiwe ibicumuro byacu, agashenjagurirwa gukiranirwa kwacu, (Yesaya 53:4,5.) havuye isoko y’agakiza k’ubwoko bwazimiye. Nk’uko igitare cyari cyarigeze gukubitwa rimwe, ni na ko “Kristo yajyaga kuzatambwa rimwe, ngo yishyireho ibyaha bya benshi” (Abaheburayo 9:28). Ntabwo Umukiza wacu yagombaga gutambwa ubwa kabiri; kandi ni ngombwa gusa yuko abashaka guhabwa imigisha y’ubuntu bwe, bayisaba mu izina rya Yesu, bagasuka ibyifuzo byo mu mitima yabo babinyujije mu isengesho ryo kwihana. Isengesho nk’iryo rizajyana imbere y’Uwiteka nyiringabo ibikomere bya Yesu, bityo amaraso meza atanga ubugingo adudubize, yagereranywaga no gutemba kw’amazi y’ubugingo ku Bisiraheli. AA 281.2
Ubwo Abisiraheli bari bamaze gutura muri Kanani, bajyaga bakora ibirori bizihiza kududubiza kw’amazi yavuye mu rutare igihe bari bari mu butayu, babikora bafite ibyishimo byinshi. Mu gihe cya Kristo ibyo birori byari byarahindutse umuhango ushimishije cyane. Wabagaho igihe cyo kwizihiza iminsi mukuru y’Ingando, igihe abantu baturutse impande zose bateraniraga i Yerusalemu. Buri munsi wo muri yo minsi irindwi y’ingando, abatambyi basohokaga baririmba bakajyana n’abaririmbyi b’Abalewi bakajya kuvoma amazi mu isoko ya Silowamu bitwaje ibikoresho bikozwe mu izahabu. Bakurikiorwaga n’imbaga y’abantu baje kuramya Imana, maze abantu benshi bashoboraga kwegera iyo soko bakanywa amazi yayo, mu gihe haririmbwaga indirimbo y’ibyishimo byinshi bavuga bati: “Ni cyo gituma muzavoma ibyishimo mu mariba y’agakiza.” (Yesaya 12:3). Bityo, amazi abatambyi bavomaga bayajyanaga mu Ngoro y’Imana impanda zivuga cyane baririmba indirimbo ngo: “Yerusalemu, ibirenge byacu bihagaze mu marembo yawe” (Zaburi 122:2). Ayo mazi yasukwaga ku gicaniro cy’ibitambo byoswa, mu gihe indirimbo zo gusingiza Imana zaririmbwaga urufaya, imbaga y’abantu ikikiriza iyo ndirimbo yo kunesha hacurangwa ikoresho bivuza amajwi ndetse n’impanda. AA 281.3
Umukiza yakoresheje uyu muhango kugira ngo ayobore intekerezo z’abantu ku migisha yari abazaniye. “Nuko ku munsi uheruka w’iyo minsi mikuru, ari wo munsi uruta iyindi, Yesu arahagarara avuga cyane ati: ‘Umuntu nagira inyota, aze aho ndi anywe. Unyizera, imigezi y’amazi y’ubugingo izatemba iva mu nda ye, nk’uko Ibyanditswe bivuga.’” Yohana yaravuze ati: “Ibyo yabivuze yerekeje ku Mwuka Wera, uwo abamwizera bendaga guhabwa…” Yohana 7:37-39. Amazi ahembura yadudubije mu kidaturwa akameza ibyatsi mu butayu, agatemba kugira ngo ahe ahembure abendaga gupfa, ni ikimenyetso cy’ubuntu Kristo wenyine ashobora gutanga, kandi bumeze nk’amazi y’ubugingo, yeza, akamara inyota ndetse agasubiza intege mu bugingo. Uwo Kristo abamo, yifitemo isoko idakama y’ubuntu n’imbaraga. Yesu ahembura ubugingo kandi akamurikira inzira y’abantu bose bamushaka babikuye ku mutima. Iyo urukundo rwe rwakiriwe mu mutima, ruzabyara imirimo myiza kugeza ku bugingo buhoraho. Ntabwo urwo rukundo ruhesha umugisha ubugingo ruturukamo gusa, ahubwo isoko idakama izadudubiza mu magambo n’ibikorwa by’ubutungane kugira ngo umuntu amare inyota abayifite bamukikije. AA 281.4
Icyitegererezo nk’icyo ni cyo Kristo yakoresheje mu kiganiro yagiranye n’umugore w’Umunyasamariyakazi ku iriba rya Yakobo. Yaravuze ati: “…ariko unywa amazi nzamuha, ntazagira inyota rwose iteka ryose, ahubwo amazi nzamuha azamuhindukiramo isoko y’amazi adudubiza kugeza ku bugingo buhoraho” (Yohana 4:14). Kristo akubiyemo ibyo ishushanyo byombi. Ni we rutare kandi akaba n’amazi y’ubugingo. AA 282.1
Ibyo bigereranyo byiza kandi bifite icyo bisobanuye biboneka muri Bibiliya yose. Mu myaka amagana menshi mbere y’ivuka rya Kristo, Mose yamuvuzeho ko ari igitare cy’agakiza k’Abisiraheli (Gutegeka kwa Kabiri 32:15); umunyezaburi we yamuririmbyeho ko ari “Umucunguzi we,” “igitare cy’imbaraga ze,” “igitare kimusumba,” “igitare cy’ubuturo,” “igitare cy’umutima we,” “igitare cy’ubuhungiro bwe.” Mu ndirimbo ya Dawidi, ubuntu bwa Kristo bugaragazwamo ko ari “amazi adasuma,” atemba hagati y’inzuri zitoshye, kandi ko iruhande rwazo ari ho Umwungeri wo mu ijuru ayobora umukumbi we. Yongera kuvuga ati: “Kandi uzabuhira ku ruzi rw’ibyishimo byawe. Kuko aho ari ho hari isoko y’ubugingo.” (Zaburi 19:14; 62:7; 61:2; 71:3; 73:26; 94:22; 23:2; 36:8,9). Kandi umunyabwenge nawe aravuga ati: “Isoko y’ubwenge ni nk’akagezi gasuma.” (Imigani 18:4). Kuri Yeremiya we, Kristo ni “isoko y’amazi y’ubugingo;” naho kuri Zekariya, Kristo ni “isoko yo koza ibyaha n’imyanda.” Yeremiya 2:13; Zekariya 13:1. AA 282.2
Yesaya avuga ko Kristo ari “Rutare ruhoraho iteka ryose,” “igicucu cy’igitare kinini mu gihugu kirushya.” Yesaya 26:4; 32:2. Yesaya avuga kandi isezerano ry’agahozo, akibutsa cyane isoko y’ubugingo yatembye amazi iyaha Abisiraheli muri aya magambo: “Abakene n’abatindi bashaka amazi bakayabura, ururimi rwabo rukagwa umwuma; jyeweho Uwiteka, nzabasubiza; jyeho Imana ya Isirayeli sinzabahana.” “Uwishwe n’inyota nzamusukiraho amazi; nzatembesha imigezi ku butaka bwumye; urubyaro rwawe nzarusukaho Umwuka wanjye, n’abana bawe nzabaha umugisha;” “amazi azadudubiza mu butayu, imigezi izatembera mu kidaturwa.” Hari irarikwa ritangwa: “Yemwe abafite inyota nimuze ku mazi.” (Yesaya 41:17; 44:3; 35:6; 55:1). Kandi no mu mpapuro zisoza Ijambo Ryera harimo iri rarika. Uruzi rw’amazi y’ubugingo, “rubonerana nk’isarabwayi,” rutemba ruva ku ntebe ya cyami y’Imana n’Umwana w’intama; kandi iri rarika ry’ubuntu ryumvikana mu bihe byose rivuga riti: “Ushaka naze ajyane amazi y’ubugingo ku buntu.” Ibyahishuwe 22;17. AA 282.3
Mbere gato y’uko Abaheburayo bagera i Kadeshi, ya mazi meza yamaze imyaka myinshi adudubiriza hafi yaho bari baganditse yarakamye. Nanone byari umugambi w’Imana kugira ngo igerageze ubwoko bwayo. Imana yashakaga kureba yuko bazizera ineza yayo cyangwa bagakurikiza kutizera kwa ba se. AA 282.4
Ubwo noneho bari bageze aho bareba imisozi y’i Kanani. Urugendo rw’iminsi mike ni rwo rwari kubageza ku mipaka y’Igihugu cy’Isezerano. Bari bari hafi ya Edomu yari ituwe n’abakomoka kuri Esawu, kandi ni ho hari hanyuze inzira yatoranyijwe bagombaga kunyuramo bajya i Kanani. Icyerekezo cyari cyarahawe Mose ngo: “[. . .] noneho nimugane mu majyaruguru. Kandi utegeke abantu uti: ‘Mugiye kunyura mu gihugu cya bene wanyu Abesawu, batuye muri Seyiri, bo bazabatinya...Muzabahaheho ibyokurya n’amazi.” Gutegeka kwa Kabiri 2:4-6. Ayo mabwiriza yari akwiriye kuba ahagije kugira ngo basobanukirwe n’impamvu isoko yabo y’amazi yari yakamye. Bari bagiye kunyura mu gihugu gifite amazi menshi kandi kirumbutse, mu nzira iromboreje ijana mu gihugu cy’i Kanani. Imana yari yabasezeraniye inzira irimo amahoro inyuze muri Edomu, ndetse n’amahirwe yo kuba bagura amazi n’ibyokurya bibahagije. Gukama kw’amazi babonaga mu buryo bwigitangaza byari bikwiriye kubabera impamvu yo kwishima, ikimenyetso kibereka ko kuzerera kwabo mu butayu byari birangiye. Iyo batagirwa impumyi no kutizera kwabo, ibi baba barabisobanukiwe. Nyamara icyagombaga kubabera igihamya cyo gusohora kw’isezerano ry’Imana bakigize impamvu yo gushidikanya no kwitotomba. Abantu basaga n’ abatakaje ibyiringiro byose by’uko Imana izabaha Kanani, maze basaba yuko bakomeza guhabwa imigisha yo mu butayu. AA 283.1
Mbere y’uko Imana ibemerera kwinjira muri Kanani, bagombaga kwerekana ko bizera isezerano ryayo. Amazi yakamye bataragera Edomu. Ayo ni amahirwe y’igihe gito bari babonye kugira ngo bagende kubwo kwizera aho kugendera ku byo barebaga. Ariko ikigeragezo cya mbere cyatumye bagira umwuka wo kuba indashima no kwivovota wari wararanze ababyeyi babo. Bidatinze, mu nkambi humvikanye umuborogo abantu bataka basaba amazi ku buryo bibagiwe ikiganza cyabahaga ibyo babaga bakeneye mu myaka myinshi, maze aho guhanga amaso Imana ngo ibagoboke, barayitotombeye maze mu kwiheba kwabo baravuga bati: “Iyaba twarapfuye ubwo bene wacu bapfiraga imbere y’Uwiteka!” (Kubara 20:1-13). Ibyo bivuze ko bifuzaga kuba barapfuye muri baba bantu barimbukiye mu bwigomeke bwa Kora. AA 283.2
Batatse bivovotera Mose na Aroni bati: “Kandi mwazaniye iki iteraniro ry’Uwiteka muri ubu butayu, ngo dupfiremo n’amatungo yacu? Mwadukuriye iki mu Egiputa, mukatuzana aha hantu habi? Si ahantu habibwa, si ahantu hamera imitini cyangwa imizabibu cyangwa amakomamanga; kandi ntihagira amazi yo kunywa.” Kubara 20:4,5. AA 283.3
Mose na Aroni bagiye mu muryango w’ihema ry’ibonaniro maze bikubita hasi bubamye. “Ubwiza bw’Uwiteka bwingera kuboneka” maze Mose ahabwa aya mabwiriza ngo: “Enda ya nkoni, wowe na Aroni mwene so muteranye iteraniro, mubwirire igitare mu maso yabo, kivushe amazi yacyo; ubakurire amazi muri icyo gitare.” AA 283.4
Abo bavandimwe bombi bagiye imbere y’iryo teraniro, Mose yitwaje ya nkoni mu ntoki ze. Icyo gihe bari bageze mu za bukuru. Bari barihanganiye kwigomeka no kwinangira kw’Abisiraheli igihe kirekire; ariko noneho amaherezo, kwihangana kwa Mose kwaracogoye. Yaratatse ati: “Nimwumve, mwa bagome mwe: muri iki gitare twabakuriramo amazi?” Maze aho kubwira igitare nk’uko Imana yari yamutegetse, yagikubise ya nkoni kabiri. AA 283.5
Amazi menshi yasohotse mu rutare adudubiza kugira ngo amare inyota iyo mbaga, ariko icyaha gikomeye cyari cyamaze gukorwa. Mose yari yavuganye uburakari; amagambo ye yagaragazaga ubukana bwa kimuntu aho kuba uburakari bwera kubera ko Imana yari yasuzuguwe. Mose yaravuze ati: “Nimwumve, mwa bagome mwe.” Ibyo yari abavuzeho byari ukuri, ariko n’ukuri ntigukwiriye kuvuganwa ubukana cyangwa kutihangana. Igihe Imana yategetse Mose gushinja Abisiraheli ubwigomeke bwabo, ayo magambo yari yaramubabaje kandi aremerera Abisiraheli ku buryo kuyihanganira byari bitaboroheye, nyamara igihe yatangaga ubwo butumwa, Imana yari yaramushyigikiye. Nyamara igihe yiyemezaga kubarega we ubwe, yababaje Mwuka w’Imana kandi agirira nabi abantu. Byagaragaye neza yuko atagifite kwihangana no kwifata. Bityo rero, abantu baboneyeho urwaho rwo kwibaza niba ibyo yakoze mbere byose yari ayobowe n’Imana, kandi babona urwitwazo rw’ibyaha byabo bwite. Yaba Mose nabo ubwabo, bari bagomeye Imana. Bavuze ko imikorere ye kuva mbere hose yari iyo kugawa no kunengwa. Ubwo noneho bari babonye urwitwazo bashakaga rwo kwanga gucyahwa Imana yari yaragiye iboherereza itumye umugaragu wayo. AA 284.1
Mose yagaragaje kutiringira Imana. Yarabajije ati: “Muri iki gitare twabakuriramo amazi?” Byari nk’aho Uwiteka atajyaga gukora ibyo yasezeranye. Uwiteka yabwiye abo bavandimwe babiri ati: “Kuko mutanyizeye ngo mwerekanire kwera kwanjye mu maso y’Abisirayeli,...” Igihe amazi yakamaga, kwizera kwabo ko isezerano ry’Imana rizasohora kwari kwarahungabanyijwe no kwitotomba n’ubwigomeke by’abantu. Ab’igisekuru cya mbere bari barahanishije kurimbukira mu butayu bitewe no kutizera kwabo, nyamara umwuka nk’uwabo wagaragaye no mu bana babo. Mbese abo n’abo bajyaga kudasohorezwa isezerano? Ubwo Mose na Aroni bari bananiwe kandi bacitse intege, ntibarakagerageza guhagarika uwo mwuka wari uri mu bantu. Iyo bo ubwabo bagaragaza ukwizera Imana kudacogora, baba barashyize icyo kibazo imbere y’abantu ku buryo bwari kubabashisha kwihanganira icyo kigeragezo. Kubwo gukoresha badakebakeba ubushobozi bari barahawe nk’abacamanza, bajyaga gushobora guhosha uko kwitotomba. Byari inshingano yabo gukoresha ubushobozi bwose bari bafite kugira ngo batume ibintu bigenda neza batarasaba Imana ngo ibibakorere. Mbega ibibi biba byarahagaritswe ntibibeho iyo kwitotomba kwabereye i Kadeshi guhita guhagarikwa! AA 284.2
Kubw’igikorwa cye cy’ubuhubutsi, Mose yakuyeho imbaraga z’icyigisho Imana yari yagambiriye kwigisha. Kubera ko igitare cyagereranyaga Kristo, cyari cyarakubiswe rimwe nk’uko Kristo yajyaga kuzatambwa rimwe risa. Ku nshuro ya kabiri rero, byari ngombwa kubwira igitare gusa nk’uko tugomba gusaba imigisha mu izina rya Yesu gusa. Kubwo gukubita igitare ubwa kabiri, ubusobanuro bw’icyo gishushanyo cyiza cyane cya Kristo bwakuweho. AA 284.3
Ikirenze ibyo, Mose na Aroni bihaye ububasha bufitwe n’Imana gusa. Kuba byarabaye ngombwa ko Imana ibyigaragazamo byatumye ibyo bibaye bikomera, kandi abo bayobozi b’Abisiraheli baba barabigenje neza kugira ngo batere abantu kubaha Imana kandi bakomeze kwizera ububasha bw’Imana no kugira neza kwayo. Igihe bateraga hejuru bati: “muri iki gitare twabakuriramo amazi?” bishyize mu mwanya w’Imana, nk’aho ari bo bafite ububasha, kandi bari abantu bafite intege nke n’amarangamutima bya kimuntu. Kubera kuremererwa no kwitotomba kwahoragaho ndetse no kwigomeka kw’Abisiraheli, Mose yari atagitumbiriye Umufasha we Ushoborabyose maze ku bwo kutagira imbaraga mvajuru, kubw’intege nke ze yangije ibyiza yari yarakoze. Umuntu wagombaga kuba yarahagaze atunganye, ashikamye kandi atikanyiza kugeza ku iherezo ry’umurimo we, amaherezo yaratsinzwe. Imana yari yarateshejwe icyubahiro imbere y’iteraniro ry’Abisiraheli mu gihe yagombaga kubahishwa no kwererezwa. AA 284.4
Muri uwo mwanya Imana ntiyahanye abantu bateye Mose na Aroni kurakara kubera ibibi byabo. Gucyahwa koze kwashyizwe ku bayobozi. Abari bahagarariye Imana ntibari bayubashye. Mose na Aroni bari bagize agahinda, ntibabona ko atari bo abantu bitotomberaga ko ahubwo bitotomberaga Imana. Ku bwo kwireba ubwabo bakishingikiriza ku mpuhwe zabo ubwabo, byatumye bagwa mu cyaha batabizi maze bananirwa kwerekana abantu icyaha gikomeye bakoreye Imana. AA 285.1
Igihano bahise bahabwa cyari kibi kandi kibabaje cyane. “Uwiteka abwira Mose na Aroni ati: ‘Kuko mutanyizeye ngo mwerekanire kwera kwanjye mu maso y’Abisirayeli, ntimuzajyana iri teraniro mu gihugu mbahaye.” Bagombaga gupfana n’Abisiraheli bigometse bagapfa batarambuka uruzi rwa Yorodani. Iyo Mose na Aroni bihambira ku mwuka wo kwiyemera no kwihagararaho imbere y’umuburo no gucyahwa bivuye ku Mana, icyaha cyabo cyari kurushaho gukomera cyane. Nyamara ntibashinjwaga icyaha bakoze bihandagaje cyangwa babyihitiyemo; bari batsinzwe n’ikigeragezo gitunguranye, kandi bahise bihana babikuye ku mutima. Uwiteka yemeye kwihana kwabo, nyamara kubera ingorane icyaha cyabo cyari kuzagira ku bantu, ntabwo Imana yari gukuraho igihano cyacyo. AA 285.2
Ntabwo Mose yahishe igihano yahawe, ahubwo yabwiye abantu ko ubwo yari yananiwe kwerekana icyubahiro cy’Imana atajyaga kubageza mu Gihugu cy’Isezerano. Yabingingiye kuzirikana igihano gikomeye yari yahawe ndetse n’uburyo Imana igomba gufata kwitotomba kwabo bashyira ku muntu buntu ibihano bari bizaniye. Yababwiye uko yari yinginze Imana kugira ngo ikureho icyo gihano nyamara ntibyemerwe. Yaravuze ati: “Maze Uwiteka, andakarira ku bwanyu, ntiyanyumvira.” Gutegeka kwa kabiri 3:26. AA 285.3
Igihe cyose habagaho amakuba cyangwa ikigeragezo, Abisiraheli babaga biteguye gushinja Mose ko yabakuye mu Misiri nk’aho Imana nta ruhare yabigizemo. Mu ngendo zabo zose, ubwo bitotomberaga amagorwa bagiraga mu nzira maze bakitotombera n’abayobozi babo, Mose yarababwiraga ati: “Si twe mwivovotera, ahubwo Uwiteka wabacunguye ni we mwivovotera.” Ariko amagambo akakaye yavugiye imbere y’urutare ngo: ” ... muri iki gitare twabakuriramo amazi?” yemezaga ikirego cyabo kandi kub’ibyo yari kubakomeza mu kutizera kwabo ndetse akaba urwitwazo rwo kwitotomba kwabo. Uwiteka yagombaga gusibanganya iyo shusho mu ntekerezo zabo akoresheje kutemerera Mose kwinjira mu Gihugu cy’Isezerano. Icyo cyari ikimenyetso kidashidikanywa cyerekana ko umuyobozi wabo atari Mose, ko ahubwo ari Umumarayika ukomeye, uwo Uwiteka yari yaravuze ati: “Dore, ndatuma Marayika imbere yawe, akurindire mu nzira, akujyane aho nakwiteguriye. Mumwitondeho, mumwumvire, ...kuko izina ryanjye riri muri we.” Kuva 23:20, 21. AA 285.4
Mose arababwira ati: “Uwiteka yarandakariye ku bwanyu.” Abisiraheli bose bari bahanze Mose amaso, kandi icyaha cye cyatumye abantu batekereza ku Mana yari yaramutoranyije kugira ngo abe umuyobozi w’ubwoko bwayo. Iteraniro ryose ryamenye icyo cyaha; kandi iyo cyirengangizwa cyikoroshwa, abantu bajyaga gufata ko kutizera no kutihangana igihe urakajwe cyane bishobora kugira urwitwazo bikozwe n’abari mu myanya y’ubuyobozi. Ariko igihe byavugwaga ko kubera icyo cyaha kimwe gusa Mose na Aroni batazinjira i Kanani, abantu bamenye yuko Imana idatinya abantu kandi ko byanze bikunze izahana uyigomera. AA 286.1
Amateka y’Abisiraheli yagombaga kwandikwa kugira ngo yigishe kandi abere umuburo abantu bo mu bisekuru byagombaga gukurikiraho. Abantu b’ibihe by’ahazaza bose bakwiriye kubona ko Imana yo mu ijuru ari umutware utabogama, kandi ko nta mpamvu iyo ari yo yose yatuma ashyigikira icyaha. Abantu bajya bishuka bavuga ko Imana ari nziza cyane itazahana uyigomera. Nyamara turebeye mu mucyo w’amateka ya Bibiliya, bigaragara neza ko ubugwaneza bw’Imana n’urukundo rwayo biyitera gufata icyaha nk’ikibi gikomeye cyangiza amahoro n’umunezero by’isanzure ryose. AA 286.2
Ndetse n’ubunyangamugayo no kuba indahemuka bya Mose ntibyashoboraga gukuraho igihano cy’ikosa rye. Imana yari yarababariye abantu ibicumuro bikomeye kuruta icyo, ariko ntiyajyaga guhana icyaha cy’abayobozi kimwe n’icy’abayoborwa. Yari yarahaye Mose icyubahiro kiruta icy’undi muntu uwo ari we wese ku isi. Imana yari yaramuhishuriye ikuzo ryayo, kandi yari yaramukoresheje imuha amategeko yayo ngo ayageze ku Bisiraheli. Kuba Mose yari yarabonye umucyo mwinshi n’ubwenge bene ako kageni, ni byo byatumye icyaha cye kibabaza cyane. Uko umuntu yahawe umucyo n’amahirwe byinshi, ni ko inshingano ye irushaho kuba ikomeye kandi ni ko gutsindwa kwe kuba gukomeye ndetse n’igihano cye kikaba kiremereye cyane. AA 286.3
Ntabwo Mose yari yakoze icyaha gikomeye cyane nk’uko abantu bashobora kubitekereza. Icyaha cye cyari kimwe mu bikunze kubaho. Umunyazaburi aravuga ati: “Kuko bagomeye Umwuka w’Uwiteka, bituma Mose avugisha akanwa ke ibidakwiriye.” (Zaburi 106:33). Ukurikije imyumvire ya kimuntu, ibyo bishobora kugaragara nk’aho ari ikintu cyoroheje, ariko niba Imana yarahannye itababarira umugaragu wayo warushaga abandi bose gukiranuka n’icyubahiro, ntizirengagiza icyaha nk’icyo ku bandi. Umwuka wo kwishyira hejuru, no gushakisha ibicumuro kuri bagenzi bacu ntunezeza Imana. Abantu birundurira muri ibyo bibi batera gushidikanya ku murimo w’Imana, kandi baha abahakana Imana urwitwazo rwo kutizera. Uko umuntu arushaho kugira inshingano zirushijeho kuba iz’ingenzi, kandi akaba afite ijambo rikomeye mu bandi, ni na ko ari ngombwa akwiriye kwimenyereza kwihangana no kwicisha bugufi. AA 286.4
Iyo abana b’Imana, ariko by’umwihariko abafite inshingano z’ubuyobozi bihaye icyubahiro cyari gikwiriye guhabwa Imana, ibyo bishimisha Satani cyane. Satani aba atsinze. Uko ni ko yaguye kandi uko ni ko agera ku ntego cyane agerageza abandi ashaka kurimbura. Mu rwego rwo kuturinda imitego ya Satani, Imana yashyize mu ijambo ryayo ibyigisho byinshi bitwigisha akaga ko kwishyira hejuru. Muri kamere yacu nta mbaraga idutera gukora, ndetse nta n’ubushobozi bw’ubwenge bwacu cyangwa ibyo umutima wacu ushobora kubogamiramo bidakeneye kuyoborwa na Mwuka w’Imana buri kanya kose. Nta mugisha Imana iha umuntu cyangwa ikigeragezo yemera ko kimugeraho Stani adashobora kuririraho kugira ngo agerageze, abuze amahwemo kandi arimbure ubugingo bw’umuntu turamutse tumuhaye amahirwe make ashoboka. Kubw’ibyo rero, ubwinshi bw’umucyo umuntu yaba yarabonye wose, uko yaba agirirwa neza n’Imana akakira n’imigisha yayo kose, akwiriye guhora agenda yicishije bugufi imbere y’Imana, ayisaba yizeye ko izayobora ibyo atekereza byose kandi ikagenga ibyo akora byose. AA 286.5
Abantu bose bavuga ko bubaha Imana bafite inshingano yera yo kurinda yo kurinda umwuka wabo no kugaragaza kwitegeka igihe bashotowe cyane. Inshingano Mose yari yarahawe zari zikomeye cyane. Abantu bake cyane ni bo bazigera bageragezwa bikomeye nka we. Nyamara ibyo ntibyari byemewe ngo bibe urwitwazo ku cyaha cye. Imana yahaye ubwoko bwayo ibyo bukeneye byose; kandi nibwishingikiriza ku mbaraga zayo, ntabwo buzigera buba igikinisho cy’ibibaho. Ikigeragezo gikomeye kuruta ibindi ntigishobora kuba urwitwazo rwo gukora icyaha. Nyamara uko byakomerera umuntu kose, gucumura ni igikorwa cyacu ubwacu. Isi ndetse n’ikuzimu nta mabaraga bifite zo guhatira umuntu uwo ari we wese gukora ikibi. Satani adutera aturutse aho dufite intege nke, ariko ntabwo dukwiriye gutsindwa. Uko twaterwa bikomeye cyangwa bitunguranye kose, Imana yaduteganirije ubufasha kandi mu mbaraga zayo dushobora kunesha. AA 287.1